Vinczéné Bíró Etelka

Vinczéné Bíró Etelka a magyarországi logopédia igen nagy alakja, munkásságával nagymértékben hozzájárult a hazai fejlődéshez. Nagy hangsúlyt fektetett a logopédia számos területére, többek között a dadogásra, gyermekkori allálliára és afáziára.

1936. augusztus nyolcadikán született, Lupény városában, mely Hunyad megyében, Erdélyben található.

Pályaválasztásának főleg társadalmi okai voltak, illetve hatással volt rá az akkori oktatáspolitika. Mindezek miatt kezdte meg tanulmányait az Általános Gyógypedagógiai karon, ahol szurdopedagógiai és beszépedagógiai szakirányokon tanult. Emellett orosz nyelv és irodalom szakos tanárként is végzett.

Tanulmányai során, saját elmondása szerint, nagy hatással volt rá maga Barczi Gusztáv és Gordosné Szabó Anna valamint Bászova Antonina Gavrilovna szurdopedagogus professzorasszony.

Végül 1959-ben szerezte meg diplomáját és kezdett el tevékenykedni beszédfejlesztő tanárként, a Hibásbeszédűek Állami Intézetében logopédusként, mely pozícióra az Oktatási Minisztérium nevezte ki. Ezen intézetben több neves logopédussal is együtt dolgozhatott, akik pályakezdőként karrierjére is hatást gyakoroltak. Hiszen rajtuk kívül csak Szegeden és Miskolcon dolgozott egy-egy logopedus, ezáltal az ország nyelvi zavarral küzdő gyermekeinek ellátásának túlnyomó részben ők végeztek. Munkatársai voltak: Jónás László (igazgató), Weszelovszky Lajos (igazgató helyettes), Szabó László és Lászlóné, Győrffy Pálné, Laczik Imréné, Szél Zoltánné.

1959-60-ig a budapesti Hibás Beszédűek Intézetében dolgozott logopédusként, emellett orosz nyelvet tanított a Vakok Állami Intézetében.

1960-64-ig Kőszegen, az Országos Gyógypedagógiai Intézet első vezetőjeként a bentlakásos logopédiai tagozat kialakításával foglalatoskodott. Emellett Gyógypedagógiai Vizsgáló Laboratóriumot hozott létre és vezette azt. A kőszegi általános fiúiskolában orosz nyelvet tanított.

1964-78-ig a Budapesti Beszédjavító Intézet logopédusa, majd a BGGYF gyakorlóiskolai vezető tanára volt. 1974-től a Fővárosi Beszédjavító Intézet igazgatóhelyettese, majd 75-től az intézmény igazgatója lett.

1974-78-ig mellékállásban az országos Pedagógiai Intézet logopédiai szaktanácsadója volt.

1978-1990-ig az Országos Pedagógiai Intézetben a Gyógypedagógiai Osztály vezetője, és a gyógypedagógia valamint a logopédia tartalmi fejlesztésének felelőse. 1984-től a Tanterv Fejlesztési igazgatóság igazgatóhelyettese volt. Ez idő alatt mellékállásban óvodai logopédusként és retorika tanárként dolgozott.

1978-88-ig a Gyógypedagógia című szakmai- módszertani folyóirat főszerkesztője.

1990-től az Országos Közoktatási Intézetben tudományos főmunkatárs.

1991-96-ig ugyanitt az OKI fejlesztési központ igazgatóhelyettese lett.

1998-tól a budapesti Tanítóképző Főiskola, majd ELTE Tanítóképző Kar óraadó tanáraként is munkálkodott, diszlexia fakultáció keretein belül.

Ezen kívül 1999/2000. tanévben a Bölcsészettudományi Karon, kommunikációs szakon, retorika tanárként illetve 1999-től 2001-ig TIT beszédtechnikai tanfolyamainak vezetőjeként, és Kertész Zsuzsa személyiségfejlesztő képzésein beszédtechnikai előadóként is tevékenykedett. 2001-től a SINOSZ és az ELTE jeltolmács képzésében is részt vett tankönyvírói és beszédtanári minőségben.

A média különböző színterein is megjelent beszédtanárként:

- 1978-tól 2002-ig a Magyar Rádió beszédtanára

- 1993-tól a Magyar Televízió beszédtanára

- 1997-től a Duna Televízió beszédtanár

2011-től részt vett az MTVA külhoni továbbképzésein történő beszédoktatásban.

Jelenleg az MTVA beszédtanára.

Segédkezett az első magyar bentlakásos logopédiai iskola megszervezésében és vezetésében: egy dadogó és egy diszláliás osztállyal 1960-ban Kőszegen.   
Fontosnak tartotta ezen kívül a dadogással kapcsolatos kutatásokat, ezáltal részt vett a dadogás intenzív terápiájának kidolgozásában, alkalmazásában és a módszer továbbadásában/tanításában, melyet „A Dadogás intenzív terápiája óvodáskorú gyermekeknél” című írásában fejt ki bővebben. Adaptálta, bevezette hazánkban a logopédiai ritmikát, melyet a már említett terápiájába is bevezetett. A logopédia e területe iránt érzett elköteleződését a témában született számos publikáció is láttatja: A „nehéz hangok” felnőtt dadogók beszédében, Figyelem és beszédteljesítmény dadogóknál, A dadogás intenzív terápiája óvodás korú gyermekeknél I., II., Én is tudok beszélni /Munkatankönyv dadogó kisgyermekek számára/, és ez csak néhány példa.

Együttműködött a Bárczi Gusztáv Gyógypedagógiai Tanárképző Főiskola Fonetikai és Logopédiai Tanszékével különböző kutatásokban, illetve a szűrővizsgálatok módszereinek kidolgozásában.

Továbbá beszédtechnika tesztet dolgozott ki a PREFER számára, és részt vett a beszédjavító intézmények nevelési és oktatási tervének, koncepciójának főszerkesztésében és írásában.

A TANÉRT-nél különböző logopédiai didaktikus játékok és taneszközök kidolgozásában és gyártásában is részt vett, illetve segédkezett az értelmi fogyatékos tanulók logopédiai kezelésének módszertani kifejlesztésében, melyről Képes beszédlottó Taneszköz és tanszerismertető TANÉRT 1985 Tanszerismertető sorozat című művében olvashatunk.

Az ő nevéhez köthető a Mesevilág program, amelynek keretein belül a számítógéppel segített olvasástanítás módszertani kérdéseit dolgozta ki, és fejlesztő programjának metodikáját szakértette. Komplex logopédiai és beszédtechnika tanfolyamok vezetett a Fővárosi Pedagógiai Intézetben.

Pályája során feladatai közé tartozott a logopédia és a beszédtechnika “tantervesítése” a NAT és a Fogyatékos tanulók iskolai oktatásának irányelve szellemében (az anyanyelvi integrációs gyakorlat, az óvodai nevelés és az iskolai oktatás egyéni anyanyelvi nevelés területe a nagyothallók valamint a beszédjavító iskolák/osztályok anyanyelv és kommunikáció tantervének megírása (1-4. évfolyam, 5 tanév).

Továbbá logopédiai továbbképzések, előadások és tanfolyamok vezetése, műfajcentrikus médiakommunikációs tréning vezetése (Duna Televízió) is kötődik a nevéhez.

Jelenleg a beszédtanári tevékenység mellett *a hangzó beszéd vizuális érzékelése* témán dolgozik. Célja az általa összeállított, alapozó szájról olvasási gyakorlatokkal, a hagyományos logopédiai munka segítése.

A szakmában leginkább az foglalkoztatja, hogy hogyan lehetne a logopédia tudományos alapjait szélesíteni, illetve a már elért eredményeit fokozni. Jelenlegi beszédtanári tevékenysége köti le szakmailag.

Pozitívan vélekedik a szakmáról, jónak tartja a logopédiai képzés megújulását, a tanári és a terápiás képzés differenciálását.

Megtisztelő számunkra, hogy elismeréssel tekint a szakmai egyesületek működésére, és az általuk szervezett konferenciák, továbbképzések és nemzetközi szakmai kapcsolatok bővülésére. Továbbá arra, hogy a szakma túllép az oktatásügy keretein és ki tudja terjeszteni működését a felnőtt korú népességre is, hiszen a fejlődés feltétele most újra a logopédiai ellátás szervezeti kereteinek bővítése, beépítése az egészségügyi ellátás korai fejlesztési terápiájába és a felnőtt korúakról való gondolkodás rendszerébe.

Munkájának nagyságát a következő diákon látható rengeteg publikáció is bizonyítja.

Amennyiben munkásságára és megjelent műveire a luchsingi felosztás szerint tekintünk, láthatjuk, hogy a logopédia minden területével foglalkozott, de kiemelkedő fontossággal tekintett az artikulációs zavarokra, beszédritmus zavarokra és a centrális zavarokra.

Díjak és kitüntetések:

* Oktatásügy Kiváló Dolgozója 1969 logopédusi munkáért
* Kempelen Farkas Emlékérem 1976 az év legjobb logopédiai előadásáért
* Bárczi Gusztáv Emlékérem 1979 a MAGYE logopédiai tagozatának vezetéséért
* Ifjúságért Érdemérem 1980 a retorika tanítás elismerése
* Munka Érdemrend bronz f. 1983 a gyógypedagógia országos reform- munkálataiért
* Török Béla Emlékérem 1996 a nagyothallók beszéd-oktatásának tantervi megújításért
* Magyar Rádió Nívódíj 1997 a Rádió beszédkultúrája érdekében kifejtett beszédtanári munkáért
* Palotás Gáborról elnevezett 1998 a logopédia terén felmutatott elméleti és
* “mesterlogopédus” díj gyakorlati munkásságért
* Kiss Árpád-díj 2000 a magyar pedagógia terén elért elméleti és gyakorlati eredményekért
* Sarbó Artúr-díj 2016